एटीएस को जो इनपुट मिले हैं, उसके मुताबिक पकड़े गए आतंकी के पास मंदिर और भीड़ वाले इलाकों के नक्शे मिले हैं. उसका मंसूबा इन इलाकों में सीरियल ब्लास्ट करने का था. वह एयरपोर्ट के पास किराये के मकान पर रह रहा था. उसको अक्सर एयरपोर्ट और उससे जुड़े एयरफोर्स मुख्यालय के आसपास चहलकदमी करते हुए देखा जाता था. इससे जांच एजेंसियों का यह भी मानना है कि उसके निशाने में एयरपोर्ट भी था. तभी वह एयरपोर्ट के आसपास चहलकदमी कर रेकी करने की कोशिश करता था. इसके अलावा कई अहम जानकारियां एटीएस को मिली हैं.